**Călugărul bătrân îmi șoptește din prag**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tinere care mergi prin iarba schițului meu,

mai este mult pân-apune soarele?

Vreau să-mi dau sufletul

deodata cu șerpii striviți în zori

de ciomegele ciobanilor.

Nu m-am zvârcolit și eu în pulbere ca ei?

Nu m-am sfredelit și eu în soare ca ei?

Viața mea a fost tot ce vrei,

câteodată fiara,

câteodată floare,

câteodată clopot-ce se certa cu cerul.

Azi tac aici, și golul mormântului

îmi sună în urechi ca o talangă de lut.

Ațtept în prag răcoarea sfârșitului.

Mai este mult? Vino, tinere,

ia țărâna în pumn

și mi-o presară pe cap în loc de apă și vin.

Botează-mă cu pământ.

Umbra lumii îmi trece peste inima.